1.12.2022
SK
Úradný vestník Európskej únie
L 310/1
II (Nelegislatívne akty)
NARIADENIA NARIADENIE KOMISIE (EÚ) 2022/2338 z 28. novembra 2022, ktorým sa plavidlám plaviacim sa pod vlajkou členského štátu Európskej únie zakazuje lov tresky tmavej v nórskych vodách zón 1 a 2
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods.
2, keďže: (1)
Nariadením Rady (EÚ) 2022/109 (2) sa stanovujú kvóty na rok 2022.
(2)
Podľa informácií, ktoré Komisia dostala, sa výlovom v populácii tresky tmavej v nórskych vodách zón 1 a 2 plavidlami plaviacimi sa pod vlajkou členského štátu Európskej únie alebo zaregistrovanými v členskom štáte Európskej únie vyčerpala kvóta pridelená na rok 2022.
(3)
V prípade danej populácie je preto nevyhnutné zakázať určité rybolovné činnosti,
PRIJALA TOTO NARIADENIE:
Článok 1 Vyčerpanie kvóty Rybolovná kvóta, ktorá bola na rok 2022 pridelená členským štátom Európskej únie pre populáciu tresky tmavej v nórskych vodách zón 1 a 2 uvedenú v prílohe, sa považuje za vyčerpanú odo dňa uvedeného v danej prílohe.
Článok 2 Zákazy Plavidlám plaviacim sa pod vlajkou členského štátu Európskej únie alebo zaregistrovaným v členskom štáte Európskej únie sa odo dňa uvedeného v prílohe zakazujú rybolovné činnosti týkajúce sa populácie uvedenej v článku 1.
Zakazuje sa najmä ponechávať na palube, premiestňovať, prekladať alebo vyloďovať ryby z uvedenej populácie, ktoré dané plavidlá ulovili po uvedenom dni.
(1) Ú. v.
EÚ L 343, 22.12.2009, s. 1.
(2) Nariadenie Rady (EÚ) 2022/109 z 27. januára 2022, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v.
EÚ L 21, 31.1.2022, s. 1).